عراقین گونئیینده‌کی بصره شهرینده صدر حرکتینین لیدئری مقتدا الصدره باغلی میلیس قروپو ایله ایرانین دستکله‌دیگی عصائب اهل‌الحق حرکتینه باغلی شیعه میلیسلر آراسیندا باش وئرن سلاحلی چاتیشمادا ۵ نفر اؤلدو.
یئرلی قایناقلاردان آلینان بیلگییه گؤره، بصره‌نین مرکزینده گئجه یاریسی صدره باغلی سرایا السلام و قیس الخزعلی لیدئرلیگینده‌کی عصائب اهل‌الحق حرکتی سلاحلیلاری چاتیشمالار میدانا گلدی.
چاتیشمالاردا عصائب اهل‌الحق حرکتیندن ۳، صدره باغلی سرایا السلام‌دان ایسه ۲ میلیسین اؤلدورولدوگو بیلدیریلدی.
صدره یاخین بیر سوسیال مئدیا حسابیندان، خزعلییه میلیسلرینی کوچه‌دن توپلاماسی اوچون "اویاری مئساژی" یاییملاندی.
ایرانین دستکله‌دیگی خزعلی، بیر زامانلار صدرین ساغ الی ساییلیردی آنجاق صدرله ایرانین دستکله‌دیگی شیعه میلیس لیدئر خزعلی آراسیندا اوزون مدتدیر سویوق کۆلکلر اسیر.
